ธอส.จัดประมูล NPA ทำเลเด่น 27 เม.ย.นี้
ธอส.เตรียมเปิดประมูลทรัพย์ NPA คุณภาพดีทำเลเด่นทั่วประเทศ พร้อมจัดแคมเปญ“เงินดาวน์ผ่อนได้” ดอกเบี้ย 0% จากใจนานถึง 12 เดือน
23 เม.ย. 2556

ธอส.เตรียมเปิดประมูลทรัพย์ NPA คุณภาพดีทำเลเด่นทั่วประเทศ พร้อมจัดแคมเปญ“เงินดาวน์ผ่อนได้” ดอกเบี้ย 0% จากใจนานถึง 12 เดือน
นางอังคณา ปิลันธน์โอวาท ไชยมนัส กรรมการผู้จัดการ ธนาคารอาคารสงเคราะห์ (ธอส.) เปิดเผยว่า บ้านมือสองถือเป็นอีกทางเลือกหนึ่งที่น่าสนใจสำหรับผู้ที่ต้องการมีบ้าน เนื่องจากราคาต่ำกว่าบ้านมือหนึ่งในทำเลที่ใกล้เคียงกัน  ธนาคารจึงได้คัดทรัพย์สินรอการขาย หรือ  NPA คุณภาพดี ทำเลเด่นมาประมูลขายล็อตแรกของปี 2556 พร้อมกันทั่วประเทศ  จำนวนกว่า 3,000 รายการ แบ่งเป็นทรัพย์ในเขตกรุงเทพฯและปริมณฑล จำนวน   280 รายการ  และในภูมิภาคอีกกว่า 2,800 รายการ โดยทรัพย์สินที่นำมาประมูลขายครั้งนี้ ประกอบด้วย    ที่ดินเปล่า บ้านเดี่ยว บ้านแฝด ทาวน์เฮาส์ ห้องชุด และอาคารพาณิชย์  
นอกจากนี้ ธอส. ยังได้จัดแคมเปญ “เงินดาวน์ผ่อนได้” โดยลูกค้าสามารถผ่อนชำระเงินดาวน์  10% ของราคาที่ประมูลได้ ดอกเบี้ย 0% นานถึง 12 เดือน ส่วนที่เหลืออีก 90% สามารถขอสินเชื่อกับธนาคารได้เต็มจำนวน ผ่อนชำระได้นานสูงสุด 30 ปี  สำหรับผู้ที่ประมูลซื้อทรัพย์ได้ ต้องวางเงินมัดจำ 20,000 บาท (สำหรับทรัพย์ราคาไม่ถึง 3 ล้านบาท) วางเงินมัดจำ 50,000 บาท (สำหรับทรัพย์ราคา 3 ล้านบาท แต่ไม่ถึง 10   ล้านบาท)  ในวันประมูล โดยสามารถเข้าอยู่อาศัยในทรัพย์ระหว่างการผ่อนชำระเงินดาวน์ เพียงวางเงินประกันการซื้อทรัพย์ร้อยละ 1.5 ของราคาที่ซื้อ  เท่านั้น โดยไม่ต้องเสียค่าเช่า 
ทั้งนี้ การประมูลจะจัดขึ้นในวันเสาร์ที่ 27 เมษายน 2556 ตั้งแต่เวลา 9.00 –16.00 น. โดยทรัพย์สินในเขตกรุงเทพฯ และปริมณฑล ทำการประมูล ณ ห้องประชุมพิมานมาศ อาคารจอดรถ ชั้น 11 ธนาคารอาคารสงเคราะห์ สำนักงานใหญ่ ส่วนทรัพย์สินในส่วนภูมิภาค ทำการประมูล ณ ที่ทำการสาขาที่ทรัพย์นั้นตั้งอยู่   ซึ่งผู้สนใจเข้าประมูลสามารถเข้าชมทรัพย์ได้ที่  www.ghbhomecenter.com และสามารถดูข้อมูลทรัพย์  
ประมูลในเขตกรุงเทพและปริมณฑล ผ่าน iPad โดยการ Download GHB NPA Digital Magazine  ที่ Apple Store ได้โดยไม่มีค่าใช้จ่าย สอบถามรายละเอียด  เพิ่มเติมได้ที่ฝ่ายบริหารทรัพย์สิน โทร 0-2202-1822, 0-2202-1582 และ 0-2202-1016 กรณีสอบถามทรัพย์สินในเขตภูมิภาค โทร 0–2202–1170 และ 0–2202–1734 หรือที่ ธนาคารทุกสาขาทั่วประเทศ